11. klase

**3. modulis: Sabiedrības uzplaukums**

**Tēma: Attiecības, sabiedrība un taisnīgums**

**Tēmas atsegums**

**Tēmas apguve strukturēta trīs nodarbībās:**

1. nodarbība – Manas attiecības un sabiedrība

2. nodarbība – Izaugsme, vides maiņa, ceļojumi

3. nodarbība – Par sociālo taisnīgumu

**Tēmas apguves mērķi**

***Zināšanas: veicināt priekšstatu veidošanos par to,***

* kuras attiecības regulē valsts un kuras neregulē;
* kāpēc svarīgas ir stabilas attiecības, ko tās dod sabiedrībai, valstij un indivīdam, kādi tikumi palīdz uzturēt stabilas attiecības;
* ka uzticība laulībā ir daudzu seno un mūsdienu civilizāciju vērtība;
* kādus tikumus var izkopot un kādus ieguvumus rast ceļojumos un vides maiņā;
* kādi ir konfliktu un netaisnību risināšanas veidi;
* kuru tikumu praktizēšana var palīdzēt netaisnības mazināt;
* ka pastāv nevardarbīgas pretošanās metodes, kas izmantotas arī Latvijas vēsturē;
* kā iespējams piedalīties ANO ilgtspējības attīstības mērķu īstenošanā savā dzīvē - tuvākajā vidē.

***Morālās prasmes: sekmēt šādu morālo ieradumu veidošanos skolēnos:***

* pozitīvas attieksmes pret uzticību, godīgumu, mīlestību – izzinot stabilu attiecību priekšrocības;
* atbildības par savas valsts un tautas nākotni – apzinot ģimenes un laulības vērtību;
* līdzcietības, tolerances un solidaritātes – apzinot netaisnīguma un kara postu;
* atbildības, patiesīguma, apņēmības un drosmes vērsties pret netaisnībām;
* cieņpilnas attieksmes pret dabu, cilvēku vajadzībām, spējas aktīvi iesaistīties sabiedrības un visas cilvēces problēmu risināšanā.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Vidējas izglītības standarta** | **Papildus no programmas “e-TAP”** |
| **Vērtības** | Latvijas valsts, daba, dzīvība, brīvība, ģimene, laulība, cilvēka cieņa. | Miers, taisnība, cilvēka misija, aicinājums, brālība, tradīcijas, uzticība, patiesība, harmonija. |
| **Tikumi** | Solidaritāte, taisnīgums, līdzcietība, atbildība, godīgums, centība, drosme. | Izpalīdzība, līdzdalīgums, līdzjūtība, mīlestība, empātija, sadarbīgums, apņēmība. |

**Tikumu praktizēšanas iespējas**

* 1.nodarbībā 8. slaids – skolēni trenē apdomību, spriestspēju, izkopj atbildību par savu ģimeni, dzimtu, valsti un cilvēci – vērtējot SVID analīzes veidā stabilu attiecību ietekmi uz sabiedrību.
* 2. nodarbības 14. slaids – skolēni izvēlas klases biedru vai kādu citu cilvēku, kurš ir atstumts, vientuļš un uzsāk sarunu, sāk veidot attiecības – tādējādi trenējot drosmi, apņēmību, attīstot draudzīgumu līdzdalīgumu, līdzcietību, brālīgumu, laipnību, atbildīgumu, solidaritāti.
* 3. nodarbības 1. aktivitātē (3. slaids) skolēni modelē iespējas palīdzēt personiski kara posta mazināšanā – izkopjot līdzcietību, solidaritāti un līdzdalīgumu.
* 3. nodarbības 3. aktivitāte (10. slaids) sekmē personiskas līdzdalības globālo problēmu risināšanā un saudzējošas attieksmes pret dabu izkopšanu.